open-index/open-wikipedia-markdown huggingface dataset:
Adarov mys

thumb|Topografická mapa Adarovho mysu
**Adarov mys** je mys v Antarktíde, Viktóriinej zemi, konkrétne na Adarovom polostrove. Je známy predovšetkým ako miesto, kde v roku 1895 po prvýkrát vstúpila noha človeka na trvalo zaľadnenú oblasť Antarktídy. Takisto to bolo miesto, kde v Antarktíde človek po prvýkrát prezimoval (1899). V oboch prípadoch sa to podarilo nórskemu polárnikovi Carstenovi Egebergovi Borchgrevinkovi.

## Referencie

## Zdroj
* 

Kategória:Antarktída
Majstrovstvá Ázie v hádzanej žien 1997

**Majstrovstvá Ázie v hádzanej žien 1997** bol v poradí 6. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Ammáne, v Jordánsku v dňoch od 4.9. júna 1997, za účasti 5 tímov. Nováčikom turnaja bolo družstvo Uzbekistanu. Zápasy sa odohrali iba v jedinej skupine bez následného play-off. Šiesty titul v rade získala , ktorá zvíťazila vo všetkých stretnutiach. 

Tento šampionát slúžil zároveň ako kvalifikácia na Majstrovstvá sveta 1997, ktoré organizovalo Nemecko. Okrem Kórejskej republiky, ktorá sa kvalifikovala automaticky ako víťaz MS 1995, sa na ne kvalifikovali ďalšie 3 družstvá.

## Výsledky

## Konečné poradie

## Externé odkazy
* Oficiálna stránka Ázijskej hádzanárskej federácie 
* Oficiálna stránka Jordánskej hádzanárskej federácie  (po arabsky)

## Zdroj
* Majstrovstvá Ázie 1997 na stránke todor66.com 

Kategória:Hádzaná v 1997
Kategória:Majstrovstvá Ázie v hádzanej žien
Hádzaná
Majstrovstvá Ázie v hádzanej žien 1999

**Majstrovstvá Ázie v hádzanej žien 1999** bol v poradí 7. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v meste Kumamoto, v Japonsku v dňoch od 24.29. januára 2000, za účasti 5 tímov. Japonsko organizovalo ženský šampionát druhýkrát, predtým hostilo toto podujatie v roku 1991. Zápasy sa hrali iba v jedinej skupine bez následného play-off v aréne Yamaga City Gymnasium. Siedmy titul (siedmy titul v rade) získala , ktorá zvíťazila vo všetkých stretnutiach. 

Ženský turnaj sa konal súbežne s mužským turnajom ázijského šampionátu 2000. Slúžil zároveň ako kvalifikácia na Letné olympijské hry 2000, ktoré hostilo Sydney. Kvalifikovalo sa na ne iba víťazné družstvo.

## Výsledky

## Konečné poradie

## Referencie

## Externé odkazy
* Oficiálna stránka Ázijskej hádzanárskej federácie 
* Oficiálna stránka Japonskej hádzanárskej asociácie /

## Zdroje
* Majstrovstvá Ázie 1999 na stránke Japonskej hádzanárskej asociácie 
* Majstrovstvá Ázie 1999 na stránke todor66.com 

Kategória:Hádzaná v 2000
Kategória:Majstrovstvá Ázie v hádzanej žien
Hádzaná
Hamadryády

[náhľad|''Hamadryáda'', autor:[John William Waterhouse (1849–1917)]]
**Hamadryády** (, ) sú v gréckej mytológii dcéry rustikálneho boha horských lesov Oxyla a jeho sestry Hamadryady.

Oxylos a jeho sestra Hamadryas sa stali rodičmi ôsmich dcér, tzv. Hamadryád; Aigeridy, Ampelidy, Balanidy, Karyie, Kraneie, Moreie, Pteley a Syky. Hamadryády boli Dryády, ktorých život každej z nich bol spätý s určitou rastlinou, alebo drevinou.

*V nasledujúcej tabuľke sú uvedené mená Hamadryád a ich spätosť s rastlinou či stromom.*

Okrem týchto Hamadryád sú z gréckych mýtov známe aj iné. V staroveku sa verilo, že keď človek vyťal strom spôsobil tak smrť jeho dryáde. Ak to urobil so zlým úmyslom musel počítať s tým, že ho postihne trest.

## Referencie

## Zdroj
* 

Kategória:Postavy gréckej mytológie
Foxconn Technology Group

[náhľad|Továreň v [Šen-čene]]
**Foxconn Technology Group** (; v Číne a Taiwane známa ako **Hon Hai Precision Industry Co. Ltd.** alebo **Hon Hai Technology Group**,  alebo ; medzinárodné známa ako **Foxconn**) je nadnárodná spoločnosť s hlavným sídlom v Taiwane v Tchu-čcheng v Tchaj-pej. V Česku má továrne v Pardubiciach a Kutnej Hore.

Je celosvetovo najväčším výrobcom elektroniky a počítačových súčiastok, ktoré vyrába najmä pre iné firmy. Medzi jeho výrobky patrí napríklad Mac mini, iPod, iPad a iPhone pre Apple, základné dosky pre Intel, komponenty, rôzne objednávky pre Hewlett-Packard a Dell, PlayStation 2 a PlayStation 3 pre Sony, Wii pre Nintendo, Xbox 360 pre Microsoft, rôzne mobilné telefóny pre Motorolu a zariadenia značky Cisco.

Firma vznikla v roku 1974 ako výrobca plastových výrobkov (najmä konektorov) a dodnes ju riadi Terry Gou, ktorý ju založil. Na taiwanskej burze sa objavila v roku 1991.

Prvú továreň v Čínskej ľudovej republike otvorila v Šen-čene v roku 1988. Táto továreň je dnes najväčšou firemnou továrňou — má viac ako 330 000 zamestnancov.

V roku 2010 sa firma rozhodla zareagovať na sériu samovrážd svojich robotníkov tým, že ich prinúti zaviazať sa, že sa nebudú zabíjať.

## Referencie

## Externé odkazy
* Foxconn.comOficiálna stránka spoločnosti

## Zdroj

Kategória:Podniky na Taiwane
Kategória:Nadnárodné spoločnosti
Majstrovstvá Ázie v hádzanej žien 2004

**Majstrovstvá Ázie v hádzanej žien 2004** bol v poradí 10. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Hirošime, v Japonsku v dňoch od 23.25. júla 2004, za účasti 4 tímov. Japonsko organizovalo ženský šampionát tretíkrát, predtým hostilo toto podujatie v rokoch 1991 a 1999. Zápasy sa hrali iba v jedinej skupine bez následného play-off v aréne Higashiku Sports Center. Premiérový titul získalo domáce , ktoré zvíťazilo vo všetkých stretnutiach. 8-násobný víťaz ázijských majstrovstievskončil až na 3. mieste.

Tento šampionát slúžil zároveň ako kvalifikácia na Majstrovstvá sveta 2005, ktoré sa konali v Rusku. Kvalifikovali sa na ne všetky štyri zúčastnené družstvá.

## Výsledky

## Konečné poradie

Poznámka: Taiwan nakoniec na MS nenastúpil.

## Referencie

## Externé odkazy
* Oficiálna stránka Ázijskej hádzanárskej federácie 
* Oficiálna stránka Japonskej hádzanárskej asociácie /

## Zdroje
* Majstrovstvá Ázie 2004 na stránke Japonskej hádzanárskej asociácie 
* Majstrovstvá Ázie 2004 na stránke todor66.com 
* Majstrovstvá Ázie na stránke Ázijskej hádzanárskej federácie *archive.org* 

Kategória:Hádzaná v 2004
Kategória:Majstrovstvá Ázie v hádzanej žien
Hádzaná
Kategória:Šport v Hirošime
Kategória:2004 v Japonsku
Majstrovstvá Ázie v hádzanej žien 2006

**Majstrovstvá Ázie v hádzanej žien 2006** bol v poradí 11. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Kantone, v Číne v dňoch od 1.5. júla 2006, za účasti 4 tímov. Čína organizovala ženský šampionát štvrtýkrát, predtým hostila toto podujatie v rokoch 1989, 1993 a 2000. Zápasy sa hrali iba v jedinej skupine bez následného play-off v aréne Tianhe Gymnasium. Deviaty titul získala , ktorá zvíťazila vo všetkých stretnutiach. 

Tento šampionát slúžil zároveň ako kvalifikácia na Majstrovstvá sveta 2007, ktoré sa konali vo Francúzsku. Kvalifikovali sa na ne všetky 4 zúčastnené družstvá.

## Výsledky

## Konečné poradie

## Externé odkazy
* Oficiálna stránka Ázijskej hádzanárskej federácie 
* Oficiálna stránka Čínskej hádzanárskej asociácie  

## Zdroje
* Majstrovstvá Ázie 2006 na stránke Japonskej hádzanárskej asociácie 
* Majstrovstvá Ázie 2006 na stránke todor66.com 
* Majstrovstvá Ázie na stránke Ázijskej hádzanárskej federácie *archive.org* 

Kategória:Hádzaná v 2006
Kategória:Majstrovstvá Ázie v hádzanej žien
Hádzaná
Ampelos

**Ampelos** môže byť:
*v gréckej mytológii ():
** dcéra Oxyla a Hamadryady, pozri Ampelos (dcéra Oxyla)
** mladý satyr, ktorý mal rád boha Dionýza, pozri Ampelos (satyr)
* mys na juhovýchodnom pobreží Kréty, pozri Ampelos (Kréta)
Povodeň na Žltej rieke

**Povodeň na Žltej rieke** môže byť:

* Povodeň na Žltej rieke (1887)
* Povodeň na Žltej rieke (1931)
* Povodeň na Žltej rieke (1938)
* iná z veľkých povodní na Žltej rieke
Židia vo Fínsku

[náhľad|Synagóga v [Turku]]
**[[Židia|Židovská]] komunita vo [[Fínsko|Fínsku]]** sa datuje do začiatku 18. storočia. K roku 2006 sa vo Fínsku nachádza približne 1 100 Židov. Sú veľmi dobre integrovaní do fínskej spoločnosti. Vo Fínsku sa nachádzajú dve synagógy, a to v mestách Helsinky a Turku.

## Referencie

* 

## Externé odkazy
* Jewish Virtual Library - Fínsko 

Kategória:Náboženstvo vo Fínsku
Kategória:Etniká, národy a národnosti vo Fínsku
Fínsko
Fínsko
Krídlatec

**Krídlatec** môže byť:
* starší slovenský názov slimačieho rodu *Strombus*, pozri Strombus (jeden rod)
* slovenský názov rodov rastlín Ptelea a Pterogonium
Odvolanie sa na nevedomosť

**Odvolanie sa na nevedomosť** alebo **Argumentum ad ignorantiam** je argument, pri ktorom jedna strana tvrdí, že jej argument je správny len na základe toho, že protistrana nie je schopná dokázať pravdivosť opačného argumentu.

## Modelové príklady
* „Boh existuje, keďže nikto jeho existenciu nevyvrátil.“
* „Určite som to neurobil, keďže mi nevieš dokázať, že som to urobil.“

Kategória:Logické klamy
Ptelea

**Ptelea** môže byť:
* v gréckej mytológii dcéra Oxyla a Hamadryady, pozri Karya (mytológia)
* latinský názov rodu rastlín, po slovensky krídlatec, pozri Ptelea (rod)
* grécke mesto západne od Atén, pozri Ptelea (Atika)
* grécka dedina územného celku Evros, pozri Ptelea (Evros)
Adenotómia

náhľad|Umiestnenie adenoidu v horných dýchacích cestách
**Adenotómia** je chirurgický výkon, pri ktorom sa odstraňuje adenoidná vegetácia (adenoid = nosovohltanová, alebo nosová mandľa). Indikuje sa z rôznych dôvodov, obvykle pre sťažené dýchanie nosom, chronické zápaly alebo bolesti v ušiach. Ide o veľmi častý zákrok, ktorý sa väčšinou vykonáva ambulantne v celkovej anestézii. Pooperačná bolestivosť býva obyčajne minimálna a je jej možné predchádzať dostatkom studeného jedla. Operovaný pacient by sa však mal vyhýbať konzumácii mliečnych výrobkov (aj mrazených, napr. zmrzliny), ktoré podporujú tvorbu hlienov a môžu komplikovať hojenie. Výkon sa často kombinuje s tonzilektómiou. Čas zotavenia po zákroku sa pohybuje od niekoľkých hodín do dvoch až troch dní (s vekom sa doba zotavenia predlžuje).

Adenotómia sa neodporúča vykonávať deťom od 1 do 6 rokov, pretože nosovohltanová mandľa je aktívne zapojená do imunitného systému. V dospelosti toto tkanivo postupne stráca svoj význam.

Adenotómia je indikovaná vtedy, keď odstránenie prebytočného tkaniva v nosohltane je pre organizmus výhodnejšie, ako následky jeho ponechania. Vykonáva sa aj u malých detí - adenoid nie je dôvod ponechať ani vo veku 1 roka, pokiaľ spôsobuje zdravotné ťažkosti - opakované zápaly v oblasti nosa, nosohltana, stredoušia, obštrukciu nosohltana a nutnosť dýchania ústami so všetkými ďalšími dôsledkami.

## Referencie

## Zdroj
* 

Kategória:Chirurgia
Kategória:Otorinolaryngológia
Karya

**Karya** môže byť 
*():
**v gréckej mytológii:
*** dcéra Oxyla a Hamadryady, pozri Karya (dcéra Oxyla)
*** dcéra kráľa Dióna a Amfithey, pozri Karya (dcéra Dióna)
** bývalá obec, mestská časť gréckeho mesta Larisa, pozri Karya (Larisa)
** bývalá obec, mestská časť gréckeho mesta Lefkada na ostrove Lefkada, pozri Karya (Lefkada) 
*starší slovenský názov rodu hikória (lat. *Carya*), pozri hikória
ABC (časopis)

***ABC*** je český (pôvodne česko-slovenský) dvojtýždenník technického a prírodovedného zamerania pre mládež, vychádzajúci v Prahe od januára 1957. Jeho súčasťou sú kreslené komiksové seriály, vystrihovačky papierových modelov a ďalšie samostatne použiteľné predmety (zvyčajne papierové). Jeho špecialitou boli papierové modely, ktorých najznámejším autorom bol Richard Vyškovský. Od roku 1994 ho vydáva spoločnosť Ringier Axel Springer CZ. Vychádza už len v českom jazyku. Ročné predplatné v roku 2021 bolo 51,00 €.

Jeho čiastočnou slovenskou obdobou bol časopis *[[Zenit (časopis)|Zenit pionierov]]*, vydávaný v Bratislave od roku 1986 a neskôr zlúčený s časopisom *[[Elektrón (časopis)|Elektrón]]*.

[náhľad|upright|Odznak časopisu ''ABC'' z obdobia nadšenia rozvojom [kozmonautika|kozmonautiky v 60. rokoch 20. storočia]]

## Referencie

## Iné projekty

## Externé odkazy
* Oficiálny web
* Online komiksy
* Encyklopedie časopisu ABC

Kategória:Časopisy v Česko-Slovensku
Kategória:Časopisy v Česku
Kategória:Časopisy pre deti a mládež
Kategória:Časopisy v českom jazyku
Kategória:Vzniklo v 1957
Flying Scotsman

náhľad|Flying Scotsman
**Flying Scotsman** alebo **Lietajúci Škót** patrí medzi najznámejšie lokomotívy spoločnosti London and North Eastern Railway (LNER). Bola vyrobená v roku 1923 v Doncaster Works. Autorom výkresov tejto lokomotívy je Sir Nigel Gresley. Niesla britské traťové označenie 4-6-2. V roku 1968 bola dovezená do Austrálie, kde premávala po 711 km dlhej trati z mesta Parkes do Broken Hill. V súčasnosti sídli reštaurovaný typ v Yorku, ktoré ju zakúpilo v roku 2004.

## Technické údaje
* Konfigurácia podvozku: 2,C 1,
* Dĺžka cez nárazníky: 2160 cm
* Počet valcov: 3
* Ťažná sila: 130,7 kN
* Max. rýchlosť: 161 km/h
* Hmotnosť (v službe): 97,8 t
* Tlak v kotli: 1,53 MPa
Ząbrowo (Stare Pole)

**Ząbrowo** (nem. *Sommerau*) je dedina v severnom Poľsku v Pomoranskom vojvodstve, patriaca do obce Stare Pole medzi mestami Elbląg a Malbork. Žije tu 423 obyvateľov.

Kategória:Dediny v Poľsku
Morea

**Morea** môže byť:
* v gréckej mytológii dcéra Oxyla a Hamadryady, pozri Morea (mytológia)
* despotát Byzantskej ríše na Peloponéze (1308–1460), pozri Morejský despotát
* iný názov polostrova Peloponéze (resp. pred 13. stor. len jeho západnej časti), pozri Peloponéz 
* územie v štáte Illinois (USA), pozri Morea (Illinois)
Balneologické múzeum Imricha Wintera

**Balneologické múzeum Imricha Wintera** je múzeum v Piešťanoch, ktoré sídli v budove Kúpeľnej dvorany.  

## Dejiny
Múzeum bolo založené v roku 1928 pod názvom *Piešťanské múzeum*. Založila ho Piešťanská muzeálna spoločnosť, ktorej vznik inicioval Imrich Winter a jeho spolupracovník a správca kúpeľov Václav Vlk. V prvej expozícii múzea, ktorá niesla názov *Etnografická zbierka*, bolo vystavené: flóra, fauna, národopisná keramika, kroje a výšivky, ľudová architektúra, slovenské rezbárstvo a maľby, história a archeológia. So súhlasom Ľudovíta a Imricha Winterovcov bola muzeálna expozícia situovaná v časti prízemia Kúpeľnej dvorany. 

Piešťanské múzeum v roku 1931 navštívil významný slovenský výtvarník Janko Alexy, ktorý bol i literárne činný. V rokoch 1932 - 1937 žil v Piešťanoch a bol aj členom Piešťanskej muzeálnej spoločnosti. V rokoch 1932 - 1933 bola expozícia reinštalovaná a rozšírená. Slávnostné otvorenie novej expozície piešťanského múzea sa konalo 29. júna 1933. V novej muzeálnej expozícii bola národopisná časť a staropiešťanský roľnícky dom, časť venovaná osobnosti a dielu generála Milana Rastislava Štefánika, archeológii a paleontológii. Bola tu prezentovaná osobnosť Ludwiga van Beethovena, ktorý pravdepodobne navštívil piešťanské kúpele v roku 1802. V roku 1934 vyšiel sprievodca expozíciou. 

V roku 1951 bolo múzeum zoštátnené a stalo sa *Okresným múzeom*. V roku 1963 bolo premenované na *Balneologické múzeum* a cieľom tohoto špecializovaného múzea bolo dokumentovať históriu kúpeľov a kúpeľníctva na území Slovenska. Pri príležitosti stého výročia narodenia slovenského básnika Ivana Krasku, 12. júla 1976, Balneologické múzeum slávnostne otvorilo v priestoroch jeho piešťanského bytu expozíciu Pamätná izba Ivana Krasku. 

V roku 1989 získalo múzeum od mesta Pieťany do prenájmu budovu *Vilu doktora Lisku*. Po predchádzajúcej príprave bola 29. júna 1994 slávnostne otvorená nová expozícia *História kúpeľov a kúpeľníctva na Slovensku*. 11. júna 1999 bola slávnostne otvorená nová expozícia múzea *Sakrálne umenie zo zbierok Balneologického múzea*. 

## Expozície
* hlavná expozícia v budove Kúpeľnej dvorany - archeológia piešťanského regiónu; národopis; expozícia približujúca dejiny Piešťan a kúpeľov; expozícia venovaná najvýznamnejším vodám Slovenska a časť venovaná Milanovi R. Štefánikovi
* *Vila dr. Lisku* - expozícia dejín kúpeľov a kúpeľníctva na Slovensku; expozícia *Sakrálne umenie zo zbierok Balneologického múzea* a zaujímavé krátkodobé výstavy
* Pamätná izba Ivana Krasku - zatvorená počas letných prázdnin 

## Zdroj
Krupa, Vladimír - Pekárová, Magda. *Balneologické múzeum v Piešťanoch jubiluje (75. výročie vzniku Piešťanskej muzeálnej spoločnosti a založenia múzea 1928 - 2003).* Balneologické múzeum v Piešťanoch. 2003. 47 s. ISBN 80-968258-8-7

## Iné projekty

## Externé odkazy
* Webová stránka múzea
* Knižné publikácie vydané múzeom

Kategória:Piešťany
Kategória:Múzeá na Slovensku
Kategória:Organizácie založené v 1928
Kategória:Kultúra v Piešťanoch
Kategória:Múzeá v Trnavskom kraji
Adax

**Adax** (iné názvy: **[[antilopa]]**, staršie: **adas**; ) je rod africkej púštnej antilopy z čeľade turovité. Zahŕňa jediný druh: **antilopa adax** / **adax núbijský** / **adas núbijský** (lat. *Addax nasomaculatus*). Antilopa adax je asi 110 cm vysoká, váži okolo 120 kg, vyskytuje sa v oblasti južnej Sahary a hrozí jej vyhynutie.

## Popis
* hmotnosť: 60–125&nbsp;kg
* dĺžka tela: 150–170&nbsp;cm
* dĺžka chvosta: 25–35&nbsp;cm
* výška v kohútiku: 95–115&nbsp;cm

Adaxovia sú pomerne veľké antilopy, v kohútiku dosahujú výšku okolo jedného metra, samce sú o trochu väčšie než samice. Silné končatiny nesú pomerne dlhý trup s trochu prevýšeným zadkom, v pomere ku krátkemu krku má nápadne veľkú hlavu. Letnú srsť má svetlo pieskovú farbu a môže byť až biela, v zime adaxovia tmavnú do šedohneda. Prsia, krk a hlava sú skôr hnedé, končatiny a brucho sú belavé, rovnako ako uši. Taktiež naprieč chrbát nosu a okolo očí sa tiahne biely pruh.

Pri dospelých zvieratách narastá krčná a podkrčná hriva, pri samcoch sa naviac objavuje výrazný tmavý chlpový čelní vír. Obe pohlavia majú krúžkované rohy, priemerne 72&nbsp;cm dlhé, pri samcoch môžu dosahovať dĺžku až 120&nbsp;cm, ktoré tvoria pri dospelých samiciach 1,5 – 2, pri samcoch 2,5 – 3 špirály.

Adaxovia sú výborne prispôsobení životu na púšti, majú široké paznechty a silné paznechtíky, takže sa nezabárajú do piesku.

## Referencie

## Iné projekty

Kategória:Turovité
Kategória:Kriticky ohrozené druhy
Alexej Fiodorovič Adašev

**Alexej Fiodorovič Adašev** (* neznáme – † 1561, Derpt, Estónsko) bol ruský politik a diplomat. Jeho významnosť tkvie v tom, že mal rozhodujúci vplyv na prvé roky vlády ruského cára Ivana IV. Hrozného. Jeho hlavným cieľom bola centralizácia krajiny. Tomuto cieľu podriadil reformy v administratíve, súdnictve a riadení štátu. Rokoval o pripojení Astrachánského a Kazanského chanátu k Rusku. Nakoniec však zomrel vo väzení (pre diplomatické neúspechy ohľadne livónskej vojny).

## Zdroj
* 

Kategória:Úmrtia v 1561
Kategória:Ruskí politici
Kategória:Ruskí diplomati
Prótogeneia

**Prótogeneia** alebo **Protogeneia** môže byť:
*v gréckej mytológii (, ):
** dcéra Kalydóna a Aiolie, pozri Prótogeneia (dcéra Kalydóna)
** dcéra Deukalióna a Pyrrhy, pozri Prótogeneia (dcéra Deukalióna)
** dcéra aténskeho kráľa Erechthea, pozri Prótogeneia (dcéra Erechthea)
* planétka, pozri 147 Protogeneia
Kalydón

**Kalydón** (, ) môže byť:
* v gréckej mytológii syn Aitola a Pronoy, pozri Kalydón (mytológia) 
* staroveké grécke mesto v Aitólii, pozri Kalydón (Aitólia)
Generácia NULA

**Generácia NULA** je zoskupenie básnikov z Banskej Bystrice. V súčasnosti ju tvorí Peter Papšo, Marcel Páleš, Pavol Korba, Janka Olejová, Ľudovít Majer, Marcel Perecár a Michal Várošík. Za zakladateľov sa považujú Peter Papšo a Marcel Páleš.

Generácia NULA vznikla 21. júla 2011 na Námestí SNP v Banskej Bystrici. V rámci cyklu Ars Poetica Neosoliensis vystúpili dvaja banskobystrickí básnici Peter Papšo a Marcel Páleš, ktorí prečítali svoju manifestačnú báseň Nula, čím vyhlásili vznik tejto generácie. Hneď na začiatku sa k nim pridal básnik Miroslav Kapusta, zakladateľ Ars Poetica Neosoliensis /dňom 1.4.2014 skupinu opustil/ a neskôr sa pridali, básnik Pavol Korba a poetka Janka Olejová.

Spomenutý dátum vzniku Generácie NULA volili jej zakladatelia cielene. V tento deň sa totiž roku 1899 narodil Ernest Hemingway, hovorca stratenej generácie. Literárna veľryba sa kedysi prebíjala začiatkami a na slovo kritik bola háklivá. Papa Hemingway sa však rozhodol ich ignorovať a písať pre bežného pešiaka z ulice, písať srdcom. Azda aj vďaka tomu sa zapísal do duše mnohým ľuďom a oslovuje čitateľov bez rozdielu postavenia či veku dodnes. Podobná dravosť, láska k slovu a najmä láska k ľuďom ženie aj Generáciu Nula. Záleží na čitateľovi – na jeho úsmeve.
 
Okrem Hemingwaya je 21. júl tiež dňom narodenia jednej z najväčších osobností moderných slovenských dejín. Milan Rastislav Štefánik je vzorom špecifickým svojou priebojnosťou. Jeho krédo „Ja sa prebijem, lebo sa prebiť chcem!“ podčiarkuje snahu Generácie Nula.  Je tu, aby ľuďom pripomínala, že život je vzácny, že nezáleží na tom, čo povedia iní, že nezáleží na chybách a nedokonalosti, že nezáleží na mnohom inom. Každý deň začína od nuly, od novej šance, od nového života. Každý večer zaspávame, aby sme sa ráno „znovunarodili“ pre zážitky nového dňa. Generácia Nula klope na ľudské vnútro. 

V súčasnosti Generácia NULA organizuje mesiac čo mesiac literárno hudobné večery v Banskej Bystrici pod názvom Večer NULA, ktoré sa tešia veľkému záujmu a vystupuje v rôznych mestách na Slovensku.

## Referencie


Kategória:Kultúra v Banskej Bystrici
Milan Staš

**Milan Staš** (* 26. november 1960, Prešov) je bývalý slovenský hokejista (útočník) a tréner. 

## Klubový hokej

S hokejom začínal v Prešove medzi seniormi v sezóne 1979/1980. V nasledujúcej sezóne prestúpil do HC Košice, kde s výnimkou dvoch sezón, ktoré počas vojenskej služby absolvoval v Dukle Trenčín, pôsobil až do sezóny 1989/90. Od sezóny 1990/91 hrával každú sezónu v inom klube: postupne v Partizane Belehrad, francúzskom HC Mégeve, maďarskom HC Miskolc, opäť vo Francúzsku v HC St. Gérvais, rakúsku extraligu v Zeltwegu, nemeckú druhú ligu za EHC Pfronten, opäť v Maďarsku za FTC Budapešť, aby sa v sezóne 1997/98 vrátil do slovenského Trebišova, kde ukončil aktívnu hráčsku kariéru. Je dvojnásobným majstrom Česko-Slovenska a účastníkom Majstrovstiev sveta. 

### Klubová štatistika

## Reprezentácia
Na najvyššej úrovni reprezentoval od 28. februára do 25. apríla 1986 v 14. zápasoch, v ktorých strelil 1. gól. 
Zúčastnil sa Majstrovstiev sveta v ľadovom hokeji 1986 v Moskve, kde Česko-Slovensko skončilo na 5. mieste.

### Reprezentačná štatistika

## Trénerská činnosť

Po ukončení hráčskej kariéry trénoval ešte v sezóne 1997/98 HK Trebišov ako asistent trénera. V nasledujúcej sezóne pôsobil ako tréner FTC Budapešť. V rokoch 1999-2001 bol asistentom Jána Selveka pri A-tíme HC Košice. V rokoch 2001-2005 bol trénerom juniorov toho istého klubu. Na jednu sezónu 2005/06 si opäť vyskúšal pozíciu asistenta A-tímu HC Košice, v ďalších dvoch sezónach bol hlavným trénerom dorastu. Od sezóny 2008/09 sa stal hlavným trénerom HC ’05 Banská Bystrica, s ktorou sa mu podarilo získať bronz v sezóne 2010/11. Od sezóny 2012/2013 sa stal trénerom poľského klubu KH Sanok, ale v priebehu sezóny prijal ponuku HC Košice pôsobiť ako hlavný tréner a získal striebornú medailu. Od novembra 2013 sa stal trénerom Trenčína. V sezóne 2014/2015 vedie prvoligový klub HK Dukla Michalovce. Popri klubovej trénerskej kariére viedol aj mládežnícke reprezentačné tímy. V sezóne 2004/05 bol asistentom trénera SR 17 o rok neskôr SR 18. O sezónu neskôr trénoval SR 16 ako hlavný tréner, rovnako ako ďalšiu sezónu SR 17. V sezóne 2007/08 bol asistentom trénera reprezentácie do 18 rokov.

## Zdroje
* 
* avlh.cz
* 
* eliteprospects štatistiky
* eurohockey.com
* Milan Staš sa stal trénerom HC Košice sport.sme.sk 11.11.2012
* Trénerom Dukly Milan Staš, vedenie klubu očakáva nový impulz
* Hokejové ročenky 1978-1990
* hc05.sk 

Kategória:Osobnosti z Prešova
Kategória:Osobnosti z Košíc
Kategória:Slovenskí hokejisti
Kategória:Slovenskí hokejoví tréneri
Kategória:Hráči HC Košice
Kategória:Hráči Dukly Trenčín
Kategória:Hráči HC Prešov
Kategória:Hráči HK Trebišov
Oxylos (syn Area)

**Oxylos** (, ) je v gréckej mytológii syn boha vojny Area a Prótogeneie, dcéry Kalydóna.

Podľa záznamu antického autora Apollodóra z Atén, Prótogeneia, dcéra Kalydóna, zakladateľa mesta Kalydón v Aitólii, splodila s bohom vojny Areom syna Oxyla.  Iní antickí autori o Oxylovi, synovi boha Area, nič neuvádzajú.

## Referencie

Kategória:Postavy gréckej mytológie
Aigeiros

**Aigeiros** () môže byť:
* v gréckej mytológii dcéra Oxyla a Hamadryady, pozri Aigeiros (mytológia) 
* bývalá grécka obec, dnes je mestskou časťou mesta Komotini, pozri Aigeiros (Komotini)
Peter Papšo

**Peter Papšo** (* 3. január 1982, Banská Bystrica) je slovenský básnik a textár.

## Životopis
Narodil sa 3. januára 1982 v Banskej Bystrici. Literárne činný začal byť už na levickom gymnáziu, kde sa zapojil do vydávania a bol členom redakčnej rady školského časopisu Preklepy. Postupne publikoval v rôznych novinách a časopisoch.

V roku 2004 debutoval so svojou prvou básnickou zbierkou *Keď odídeš, zhasni...* (Banská Bystrica, 2004). Druhú básnickú zbierku vydal o 3 roky neskôr pod názvom *Pár slov* (Poniky, 2007). Od roku 2003 je členom literárneho klubu Litera 2 a pravidelne publikuje v jeho zborníkoch. V roku 2007 sa začal venovať aj tvorbe piesňových textov, pričom spolupracoval napríklad s Petrom Cmorikom, Jurajom Kupcom, Romanom Buhoveckým, či s banskobystrickou hudobnou skupinou Fervido. V roku 2009 bol prijatý za člena Spolku slovenských spisovateľov. V roku 2011 vydal spolu s ďalšími šiestimi autormi (Marcel Páleš, Miroslav Kapusta, Pavel „Hirax“ Baričák, Michal Ďuga, Pavol Korba a Stanislav Háber) básnickú zbierku *Nula* (Banská Bystrica, 2011). V tom istom roku spolu s Marcelom Pálešom založil voľné zoskupenie autorov Generáciu NULA, ku ktorej sa hneď od začiatku pripojil aj básnik Miroslav Kapusta (v roku 2015 z Generácie NULA odišiel), neskôr poetka Janka Olejová, kapucínsky mních a básnik Pavol Korba, aforista Ľudovít Majer, básnik Marcel Perecár a prozaik Michal Várošík. S Marcelom Pálešom vydal poetickú zbierku *Generácia NULA, ukážka tvorby* (Banská Bystrica, 2011). V roku 2012 vydal svoju tretiu samostatnú zbierku poézie *Voľne si lietam* (Banská Bystrica, 2012), ktorú ilustroval akademický maliar Marek Guman. V roku 2019 vyšiel výber z tvorby autorov Generácie NULA pod názvom Okrôchaný topier (Banská Bystrica, 2019).
Žije a pôsobí v Banskej Bystrici a Bratislave.

## Referencie

Kategória:Slovenskí básnici
Kategória:Slovenskí textári piesní
Kategória:Osobnosti z Banskej Bystrice
Rugops

**Rugops** je vyhynutý rod veľkého dravého dinosaura, žijúceho v období vrchnej kriedy (pred približne 95 Ma) na území dnešného Nigeru. Opísaný je podľa jedinej lebky nájdenej v roku 2000 a jeho jediným druhom je **Rugops primus**.

Tento abelisaurus dorastal do dĺžky šiestich metrov a mal krátku a mohutnú lebku. Pomerne slabá spodná čeľusť svedčí o tom, že tento teropód bol zrejme nekrofág.

Súčasné štúdie odhaľujú, že rod Rugops bol blízky príbuzný s madagaskarským rodom Majungasaurus.

## Galéria

Súbor:Rugops-human size 01.JPG|Veľkostné porovnanie s človekom.
Súbor:Rugops primus 047.jpg|Rugops s dvoma rovnobežnými hrebeňmi na hlave.


## Referencie

## Iné projekty

Kategória:Abelisauridae
Kategória:Kriedové dinosaury
Kategória:Dinosaury z Afriky
Židia vo Francúzsku

[náhľad|Oblečenie francúzskych Židov v [stredoveku.]]
**[[Židia|Židovská]] komunita vo [[Francúzsko|Francúzsku]]** odráža konfliktné impulzy, ktoré ovládli moderné Francúzsko ako celok – revolúcia a tradície, ústretový vzťah k cudzincom a xenofóbia, nacionalizmus a sebaurčenie menšín. 

Skladba francúzskej komunity je veľmi rozmanitá. Ide hlavne o staré sefardské a aškenazské komunity, ktoré žily geograficky oddelene a do istej miery aj kultúrne odlišne. Koncom 30. rokov tvorili polovicu francúzskych Židov neasimilovaní prisťahovalci a väčšina prejavov antisemitizmu tej doby bola dôsledkom obyčajnej xenofóbie. Naopak „skutočných francúzskych Židov“ sa táto xenofóbia dotýkala len malou mierou. V minulosti sa cítili predovšetkým Francúzmi, až potom Židmi. V posledných rokoch sa však tento prístup zmenil. Nevyspytateľný osud učinil z francúzskej komunity jednu z najväčších v modernom židovskom svete a jedinú na európskom kontinente s naozaj žijúcim a pulzujúcim židovským životom. Počet súčasnej židovskej populácie je podľa Svetového židovského kongresu 600 000, podľa francúzskej židovskej komunity () 500 000, podľa *The Virtual Jewish Library* k roku 2006 zhruba 492 000 a tvorí približne 1 %.

## Demografia
Súbor:Graf zide francie.jpg
:*Zdroje dát: [http://www.ushmm.org/wlc/article.php?lang=en&ModuleId=10005161 rok 1933], [http://www.ushmm.org/wlc/article.php?lang=en&ModuleId=10005687 rok 1950], [http://www.ajcarchives.org/AJC_DATA/Files/1966_15_WJP.pdf rok 1965] , [http://www.ajcarchives.org/AJC_DATA/Files/1983_12_WJP.pdf rok 1980] , [https://web.archive.org/web/20080513110652/http://www.jafi.org.il/education/100/concepts/demography/demtables.html rok 2002], [http://www.ajcarchives.org/AJC_DATA/Files/2005_4_WJP.pdf rok 2005] *


## Referencie

* 

## Externé odkazy
* The Virtual Jewish Library  – Francúzsko 
* time.com – Kam patria francúzski Židia 
* aish.com  – Francúzsko a jeho Židia 


Kategória:Etniká, národy a národnosti vo Francúzsku
Francúzsko
Francúzsko
Chubutisaurus

**Chubutisaurus** je vyhynutý rod dlhokrkého dinosaura, žijúceho v období spodnej kriedy (pred približne 110 miliónmi rokov) na území dnešnej Argentíny (provincia Chubut). Jeho jediný druh je **Chubutisaurus insignis**.

Presná klasifikácia tohto dinosaura je náročná, pravdepodobne však ide o člena skupiny Titanosauria. Známy je z dvoch neúplných kostier a mohol dorastať do dĺžky až 23 metrov. Mohol byť korisťou veľkého dravého dinosaura rodu Tyrannotitan.

## Referencie

Kategória:Titanosauria
Kategória:Kriedové dinosaury
Kategória:Dinosaury z Južnej Ameriky
STS-51-C

**STS-51-C** bola tretia misia raketoplánu Discovery. Celkovo išlo o 15. misiu raketoplánu do vesmíru a 3. pre družicový stupeň Discovery. Cieľom letu bolo vynesenie dvoch satelitov (DOD a ELINT) na obežnú dráhu.

## Závada
Pri návrate raketoplánu späť na Zem inžinieri zistili závadu na jednej z nádrží a motoroch SRB. Keďže raketoplán Discovery štartoval za pomerne chladného počasia, tak tesniace prúžky pri motore SRB netesnili dobre a takmer sa prepálili. To znamená, že keby bol raketoplán Discovery štartoval za ešte chladnejšieho počasia, tak by sa tesniace prúžky boli prepálili úplne s katastrofálnymi následkami. To isté sa rok po tejto misii stalo raketoplánu Challenger, ktorý štartoval za mrazivého rána. To znamená, že tesniace prúžky stuhli ešte viac a to sa Challengeru stalo osudným.Vtedy bola teplota asi -4 stupňov Celzia Pozri: STS-51-L

## Posádka
*  Thomas K. Mattingly II (3) – veliteľ
*  Loren J. Shriver (1) – pilot
*  Ellison S. Onizuka (1) – prvý letový špecialista
*  James F. Buchli (1) – druhý letový špecialista
*  Gary E. Payton (1) – špecialista pre užitočné zaťaženie

V zátvorkách je uvedený celkový počet letov do vesmíru vrátane tejto misie.

### Záložná posádka
*  Keith C. Wright – špecialista pre užitočné zaťaženie

## Priebeh letu v obrázkoch

Súbor:STS-51-C shuttle.jpg|*Discovery* na štartovacom komplexe
Súbor:STS-51C launch.jpg|Štart raketoplánu *Discovery*, 24. január 1985, 19:50:00 UTC
Súbor:Florida STS51C-44-26.jpg|Florida pri pohľade z raketoplánu


## Iné projekty

## Zdroj

Kategória:Program Space Shuttle
Kategória:Kozmické lety s ľudskou posádkou
Kategória:Kozmonautika v 1985
Azhdarchidae

**Azhdarchidae** (neformálne **azhdarchidy**) je čeľaď pterosaurov z podradu Pterodactyloidea. Patria sem najväčšie známe pterosaury a tým aj lietajúce živočíchy vôbec, napríklad rody Arambourgiania, Hatzegopteryx alebo Quetzalcoatlus s rozpätím krídel až vyše 13 metrov.

## Charakteristika
Azhdarchidy sú charakteristické dlhými spodnými končatinami a krčnými stavcami, dlhým a štíhlym zobákom a celkovo veľkou hlavou v pomere k veľkosti tela. Predtým sa predpokladalo, že lovili nad hladinou ryby za letu, dnes však prevláda názor, že zástupcovia tejto skupiny žili skôr nad pevninou a boli akousi obrou obdobou dnešných bocianov.

## Zástupcovia
* rod Aerotitan
* rod Alanqa
* rod Aralazhdarcho
* rod Arambourgiania
* rod Azhdarcho
* rod Bakonydraco
* (?)rod Bennettazhia
* (?)rod Bogolubovia
* rod Cryodrakon
* (?)rod Doratorhynchus
* (?)rod Eoazhdarcho
* rod Hatzegopteryx
* rod Montanazhdarcho
* rod Phosphatodraco
* rod Quetzalcoatlus
* rod Volgadraco
* rod Zhejiangopterus

## Referencie

## Zdroj
* 

Kategória:Pterodactyloidea
Vladimír Kováč (hokejista)

**Vladimír Kováč**  (* 26. apríl 1987 Trenčín) je slovenský hokejový brankár, v súčasnosti pôsobiaci v slovenskom tíme HK Poprad.

## Klubový hokej
Kováč odchytal svoj prvý zápas za Duklu v sezóne 2005/2006. Počas pôsobenia v Dukle sa zapísal do histórie, pretože ako brankárovi sa mu podarilo dvakrát otočiť so svojím tímom nepriaznivý vývoj play-off série z 0:3 na 4:3. Najskôr v sezóne 2007/2008 proti Martinu a následne o tri roky neskôr proti Slovanu. Medzi sezónami hosťoval aj v prvoligových kluboch, v Považskej Bystrici, Prievidzi, či Senici. Posledná sezóna v drese Dukly bola 2011/2012, kedy za Trenčín odchytal v základnej časti 45 zápasov so štatistikami 91.6% a 2,45 gólu na zápas. V play-off nastúpil na 9 zápasov. Po siedmich rokoch sa vedenie klubu s Kováčom dohodlo na rozviazaní kontraktu. Následne sa dohodol na zmluve s kazašským klubom Saryarka Karaganda. V sezóne 2012/2013 odchytal 43 stretnutí, v ktorých mal priemer 1,55 inkasovaného gólu na zápas a stal sa najlepším brankárom ruskej Vyššej hokejovej ligy. V sezóne 2013/2014 získal s tímom majstrovský titul. Sezónu 2015/2016 odohral v kazašskej lige v tíme HK Temirtau.

## Externé odkazy
* Vladimír KOVÁČ štatistiky na *eliteprospects.com*

## Referencie

Kategória:Narodenia v 1987
Kategória:Osobnosti z Trenčína
Kategória:Slovenskí hokejisti
Kategória:Slovenskí hokejoví brankári
Kategória:Hráči Dukly Trenčín
STS-51-A

**STS-51-A** bola misia raketoplánu *[[Discovery (raketoplán)|Discovery]]*. Celkovo išlo o 14. misiu raketoplánu do vesmíru a 2. pre *Discovery*. Cieľom letu bola záchrana dvoch komunikačných satelitov Palapa B-2 a Westar 6 na obežnej dráhe. Satelity boli vynesené na obežnú dráhu počas misie STS-41-B. Počas misie STS-51-A uskutočnili astronauti dva výstupy do otvoreného vesmíru (EVA).

## Posádka

*  Frederick H. Hauck (2) – veliteľ
*  David M. Walker (1) – pilot
*  Joseph P. Allen IV (2) – prvý letový špecialista
*  Anna L. Fisherová (1) – druhý letový špecialista
*  Dale A. Gardner (2) – tretí letový špecialista

V zátvorkách je uvedený celkový počet letov do vesmíru vrátane tejto misie.

## Výstupy do otvoreného vesmíru (EVA)

* EVA-1: 12. novembra – 6 hodín (Allen a Gardner)
* EVA-2: 14. novembra – 5 hodín, 42 minút (Allen a Gardner)

## Priebeh letu v obrázkoch


Súbor:STS-51-A Palapa B-2 retrieval.jpg|Nakladanie satelitu Palapa B-2 do nákladového priestoru raketoplánu *Discovery*, 12. november 1984
Súbor:Satellites For Sale - GPN-2000-001036.jpg|Astronaut Dale Gardner držiaci list s nápisom "For Sale" (Na predaj) počas druhého výstupu do otvoreného vesmíru, 14. november 1984
Súbor:STS-51-A Westar 6 retrieval.jpg|Gardner zachraňuje satelit Westar 6
Súbor:STS-51-A Syncom IV-1 deployment.jpg|Pohľad na satelit Syncom IV-1 po vypustení z nákladového priestoru


## Iné projekty

## Zdroj

Kategória:Program Space Shuttle
Kategória:Kozmické lety s ľudskou posádkou
Kategória:Kozmonautika v 1984
Pedro Álvares Cabral

**Pedro Álvares Cabral** (* 1467/1468, Belmonte, Portugalská ríša  † asi 1520, Santarém) bol portugalský moreplavec. Je považovaný za objaviteľa Brazílie.

## Životopis
Pedro Álvares Cabral pochádzal zo šlachtickej rodiny. Bol tretím synom Fernaa Cabrala. Ovládal niekoľko jazykov a tiež fyziku, geometriu, kartografiu a astronómiu.

thumb|left|Pedro Álvares Cabral - rytina na americkej bankovke

V roku 1500 sa na žiadosť panovníka Manuela I. stal kapitánom druhej organizovanej výpravy do Indie. S trinástimi loďami opustil 9. marca Lisabon a pláva do Atlantického oceánu smerom k africkým brehom. Na lodiach bolo okolo 1 500 mužov. Na jednej lodi velil aj Bartolomeo Diaz.

Vo vodách okolo ostrovov Kapverdy , ktoré boli v tej dobe údajne neobývané, stratila expedícia jednu loď.

22. apríla zbadal pevninu a 23. apríla pristál pri brehoch Južnej Ameriky. Cabral si najskôr myslel, že ide o ostrov a preto ho nazval *Ilha de Vera Cruz* (ostrov pravého kríža) a prehlásil ho za majetok Portugalskej koruny. Neskôr Portugalci zistili, že nejde o ostrov a novú zem pomenovali *Terra de Santa Cruz* (Zem svätého kríža).

3. mája 1500 sa výprava vrátila k plneniu pôvodného plánu a od brehov Brazílie nabrala kurz k Mysu dobrej nádeje kam dorazila koncom mesiaca. V silnej búrke, ale výprava stratila štyri lode. Na jednej z nich zahynul aj Bartolomeo Diaz. Z flotily zostalo len sedem lodí, ktoré koncom júla dorazili do Mozambiku. 2. augusta priplávali do Melindy, kde flotila dostala sprievodcu na cestu do Indie. Počas cesty sa jedna z lodí poháňaná vetrom oddelila od flotily a 10. augusta roku 1500 bol tak objavený Madagaskar.

13. septembra dorazila flotila k indickým brehom v miestach dnešného štátu Kerala. Tu, ale neboli Portugalci vítaní. Arabskí obchodníci v nich videli konkurenciu. Došlo k boju. Portugalci po dva dni ostrelovali prístav a zapálili 15 arabských lodí. V boji prišli o 50 námorníkov. Vládca zo susedného prístavu Cochim ale prijal Portugalcov priateľsky a umožnil im dokonca založiť podnik pre podporu vzájomného obchodu. To bola aj úloha, ktorou portugalský kráľ Cabrala poveril.

16. januára 1501 sa flotila vydala na spiatočnú cestu domov, kde dorazila 23. júna 1501. Z pôvodných trinástich lodí sa ale domov vrátili len štyri. 

V roku 1502 bola vyslaná ďalšia výprava do Indie. Tej sa ale Cabral odmietol zúčastniť, pretože by sa musel deliť o velenie s ďalšími veliteľmi. Až do svojej smrti okolo roku 1520 žil na svojich pozemkoch v Santaréme.

## Zdroj
* http://www.Elizabethan-Era.org.uk/
* Pedro Álvares Cabral na thepirateking.com

Kategória:Úmrtia v 1520
Kategória:Portugalskí moreplavci
Kategória:Osobnosti na argentínskych poštových známkach
Kategória:Osobnosti na brazílskych poštových známkach
Kategória:Osobnosti na portugalských poštových známkach
Kategória:Osobnosti na portugalských bankovkách
Majstrovstvá sveta vo florbale mužov 2014

**Majstrovstvá sveta vo florbale mužov 2014** boli v poradí 10. Majstrovstvá sveta vo florbale mužov, ktoré organizuje Medzinárodná florbalová federácia (IFF). Bolo to najvyššie medzinárodné podujatie IFF vo florbale v roku 2014. Konalo sa od 6.14. decembra 2014 v Göteborgu, vo Švédsku, za účasti 16 tímov. Švédsko hostilo šampionát tretíkrát, keď predtým to bolo v rokoch 1996 a 2006. Titul obhájilo domáce družstvo .

Zúčastnené družstvá na MS zaplatili 5 000 CHF, družstvá v kvalifikácii 2 000 CHF.

## Návštevnosť
Na MS 2014 bola prekonaná celková návštevnosť divákov na zápasoch, keď do hľadísk prišlo 104 445 divákov (predtým v Česku 2008104 018).

## Kvalifikácia

## Arény

## Nasadenie do skupín

Pozn: Číslo v zátvorke udáva umiestnenie v aktuálnom medzinárodnom rebríčku IFF v decembri 2014.

## Výsledky
### Základné skupiny
#### Skupina A
Scandinavium

#### Skupina B
Scandinavium

#### Skupina C
Lisebergshallen

#### Skupina D
Lisebergshallen

----

### Play-off
#### Stretnutia o 13.16. miesto

#### Stretnutie o 15. miesto

#### Stretnutie o 13. miesto

#### Osemfinále

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Štatistiky

;Najproduktívnejší hráči

;Návštevnosť podľa družstiev

## Konečné poradie

## Referencie

## Externé odkazy
* Oficiálna stránka MS 2014  /
* MS 2014 na stránke Medzinárodnej florbalovej federácie 

Kategória:Florbal v 2014
Kategória:Majstrovstvá sveta vo florbale mužov
Florbal
Kategória:2014 vo Švédsku
Register toxických účinkov chemických látok

150px|náhľad|vpravo|Výstražný symbol pre toxické látky
**Register toxických účinkov chemických látok** (anglicky *Registry of Toxic Effects of Chemical Substances*, *RTECS*) je databáza toxikologických informácií zostavených z voľne dostupnej vedeckej literatúry bez odkazu na platnosť alebo užitočnosť publikovaných štúdií. Do roku 2001 bola databáza spravovaná americkou organizáciou NIOSH (National Institute for Occupational Safety and Health, slov. Národný ústav pre bezpečnosť a ochranu zdravia pri práci) ako verejne dostupná publikácia. Teraz ju spravuje súkromná spoločnosť Symyx Technologies a je dostupná len za poplatok.

## Obsah
Databáza obsahuje šesť typov toxikologických informácií:
# primárne podráždenie
# mutagénne účinky
# reprodukčné účinky
# karcinogénne účinky
# akútna toxicita
# toxicita viacnásobných dávok
V databáze sa spomínajú ako špecifické číselné hodnoty, ako napríklad LD<sub>50</sub>, LC50, TD<sub>Lo</sub> alebo TCLo, tak aj študované organizmy a spôsob podávania látky. Pre všetky dáta sú uvedené bibliografické zdroje. Štúdie pritom nie sú nijako hodnotené.

## História
Databáza RTECS bola aktivitou schválenou americkým Kongresom, zakotvenou v Sekcii 20(a)(6) zákona Occupational Safety and Health Act z roku 1970 (PL 91-596). Pôvodné vydanie, známe ako **Zoznam toxických látok** (*Toxic Substances List*), bolo publikované 28. júna 1971 a obsahovalo toxikologické dáta o približne 5 000 chemikáliách. Názov bol neskôr zmenený na dnešný **Register toxických účinkov chemických látok** (*Registry of Toxic Effects of Chemical Substances*). V januári 2001 databáza obsahovala 152 970 chemikálií. V decembri 2001 bola správa RTECS prevedená z NIOSH do súkromnej firmy Elsevier MDL. Túto firmu kúpila v roku 2007 spoločnosť Symyx, súčasťou akvizície bola aj databáza RTECS. Tá je teraz dostupná len za poplatok vo forme ročného predplatného.

RTECS je k dispozícii v angličtine, francúzštine a španielčine, a to prostredníctvom Kanadského centra pre bezpečnosť a ochranu zdravia pri práci. Predplatitelia majú prístup cez web, na CD-ROM a vo formáte pre intranet. Databáza je dostupná na webe aj cez NISC (National Information Services Corporation) a ExPub (Expert Publishing, LLC).

## Externé odkazy

* RTECS overview 
* Symyx website 
* Expert Publishing, LLC Website  

## Zdroj

Kategória:Chemické názvy a kódy
Kategória:Toxikológia
Dryády

[150px|náhľad|''Dryáda'', autor:[Evelyn De Morgan (1855 – 1919)]]
**Dryády** (, ) sú v gréckej mytológii lesné nymfy.

Dryády žili v lesoch i v jednotlivých stromoch, od ktorých bolo väčšinou odvodené aj ich meno. Podľa starších mýtov viazal ich k nim aj ich osud a dokonca i život. Život dryády začal vyklíčením stromu, ak však strom zahynul starobou, bleskom alebo zásahom človeka, zahynula aj jeho dryáda. Mená ich rodičov sú spravidla neznáme, výnimkou sú Hamadryády, alebo Meliády.  

Neskôr však prevládal názor, že na strom neboli viazané, ale bývali voľne v lesoch, hájoch a v jaskyniach. Dryády vraj boli všetky krásne, veselé a rady tancovali. Ich najobľúbenejšími spoločníkmi boli Siléni.

V staroveku sa verilo, že keď človek vyťal strom spôsobil tak smrť jeho dryáde a ak to urobil so zlým úmyslom musel počítať s tým, že ho postihne trest.

Podľa novodobých autorov, zaoberajúcich sa gréckou mytológiou, názov Dryád vznikol z gréckeho slova "δρῦς" - drys (slov. dub), zo slova, ktoré pôvodne pochádza z koreňa staršieho indo-európskeho slova "derev(o)", ktorého význam znamená doslova drevo, alebo les. 

## Referencie a bibliografia

## Pozri aj
* Hamadryády
* Melie

## Iné projekty

Kategória:Postavy gréckej mytológie
Reading FC

**Reading Football Club** je anglický profesionálny klub z mesta Reading, ktorý momentálne hrá druhú najvyššiu anglickú ligu Championship.

Klub bol založený v roku 1871 a patrí medzi najstaršie anglické futbalové kluby. Svoje domáce zápasy hráva na štadióne Madejski Stadium, ktorý má kapacitu 24 161 miest. Na tomto štadióne pomenovanom po predsedovi klubu Sirovi Johnovi Madejskemu hrá od roku 1998. Dovtedy presne 102 rokov hrával na Elm Stadium v západnom Readingu.

## Úspechy
*FA Cup
**Semifinále 1927
*Football League Cup
**Štvrťfinále 1996, 1998

## Externé odkazy
* Oficiálna stránka klubu

## Zdroj

Kategória:Anglické futbalové kluby
Kategória:Kluby FA Premier League
Kategória:Šport v Berkshire
Kategória:Reading
Phosphatodraco

**Phosphatodraco** je vyhynutý rod azhdarchidného pterosaura, ktorý sa v období vrchnej kriedy vyskytoval na území dnešného Maroka. Jeho jediný druh je **Phosphatodraco mauritanicus**.

Opísaný je podľa piatich krčných stavcov a akejsi neidentifikovanej kosti. Podľa prepočtov mal rozpätie krídel až okolo piatich metrov. 

Rod Phosphatodraco je jedným z vôbec najmladších známych pterosaurov, ktorý žil krátko pred veľkým vymieraním na rozhraní kriedy a treťohôr (keď všetky pterosaury a dinosaury relatívne náhle vymreli). Je tiež prvým azhdarchidom, známym z územia severnej Afriky.

## Referencie

## Zdroj
* 

Kategória:Pterodactyloidea
Kategória:Pterosaury žijúce v kriede
Grasshopper Club Zürich

**Grasshopper Club Zürich** je futbalový klub pochádzajúci z mesta Zürich. Bol založený v roku 1886 a je najstarší futbalový klub založený v tomto meste. Svoje domáce zápasy hrá od septembra 2007 na štadióne Letzigrund, ktorý má kapacitu 26 103 miest a je zároveň domácim štadiónom klubu FC Zürich. Momentálne hrávajú najvyššiu Švajčiarsku superligu.

Tím je najúspešnejším v krajine, nakoľko už 19-krát vyhral Švajčiarsky pohár a 27-krát najvyššiu Švajčiarsku ligu. Tiež je pravidelným účastníkom európskych pohárových súťaží. Grasshopper má v súčasnosti okrem futbalového tímu aj tímy vo veslovaní, ľadovom hokeji, curlingu, rugby, squashi a florbale.

V minulosti v klube hrali aj dvaja slovenskí reprezentanti Miroslav König a Marián Zeman.

## Úspechy
* *[[Švajčiarska superliga|Švajčiarska liga]]*
** Víťaz (27): 1897/98, 1899/00, 1900/01, 1904/05, 1920/21, 1926/27, 1927/28, 1930/31, 1936/37, 1938/39, 1941/42, 1942/43, 1944/45, 1951/52, 1955/56, 1970/71, 1977/78, 1981/82, 1982/83, 1983/84, 1989/90, 1990/91, 1994/95, 1995/96, 1997/98, 2000/01, 2002/03
* *[[Švajčiarsky pohár]]*
** Víťaz (19): 1926, 1927, 1932, 1934, 1937, 1938, 1940, 1941, 1942, 1943, 1946, 1952, 1956, 1983, 1988, 1989, 1990, 1994, 2013
* *[[Švajčiarsky ligový pohár]]*
**Víťaz: 1973, 1975
* *[[Švajčiarsky superpohár]]*
** Víťaz: 1989

## Grasshopper v európskych súťažiach

zdroj: kassiesa.net

## Bývalí známi hráči
*  Papa Bouba Diop
*  Stéphane Chapuisat
*  Giovane Elber
*  Kurt Jara
*  Stephan Lichtsteiner
*  Viorel Moldovan
*  Patrick Müller
*   Vittorio Pozzo
*  Sebastián Rozental
*  Ciriaco Sforza
*  Kubilay Türkyilmaz
*  Johann Vogel
*  Hakan Yakin
*  Murat Yakin
*  Reto Ziegler
## Referencie

## Externé odkazy
* Oficiálna stránka klubu

## Zdroj

Kategória:Šport v Zürichu
Kategória:Švajčiarske futbalové kluby
Kategória:Futbalové kluby založené v 1886
Potos (rod cicavcov)

náhľad|Kynkažu
**Potos** (-lat.), po slovensky **medviedik, potos, kynkažu** alebo **kinkažu**, je rod z čeľade medviedikovité. Zahŕňa jediný druh **medviedik kynkažu** (iné názvy: **medvedík kynkažu, potos plavý, kynkažu, kinkažu**; lat. *Potos flavus*). Je príbuzný s medviedikom čistotným, ktorý žije v džungliach od Mexika po Brazíliu.

## Charakteristika
Je veľký ako mačka domáca a jeho ovíjavý chvost, schopný sa zachytiť konárov, má dlhý ako telo. Trávi väčšinu času na stromoch a veľmi zriedka schádza na zem. Ma veľmi dlhy jazyk (skoro 13 cm), ktorým vylizuje nektár z kvetov s dlhým rúrkovitým okvetím. Kynkažu preto zohráva dôležitú úlohu pri reprodukcii niektorých stromov - keď sa posilňuje nektárom z kvetov, peľ sa mu zachytí na srsti na hlave, ktorý potom prenesie na iný strom.

Kynkažu konzumuje aj plody, hmyz, vtáčie vajcia a žaby. Jeho obľúbenou potravou je med, a preto je hlavným nepriateľom divých včiel. Naopak býva korisťou ocelota, jaguára a líšky.

Kategória:Medviedikovité
Adat

**Adat** je obyčajové právo prenášané z generácie na generáciu predovšetkým obyvateľmi indonézskej a malajskej oblasti, vyznávajúcimi islam. Tieto normy pochádzajú ešte z obdobia rodovej spoločnosti pred prijatím islamu, keď riadili obchod, spoločenský a kultúrny život. Čiastočne doplnili islamské právo šarí’a. 

V 20. storočí bolo uplatňovanie časti z nich v niektorých krajinách strednej Ázie zakázané (výkupné za vraždu, krvná pomsta a podobne).

## Zdroj
* 

Kategória:Islamské právo